**Vysvetlenie súťažných podkladov č. 3 zo dňa 15.10.2020**

Otázka – text:

Na otázku či neuvažuje obstarávateľ o zrušení verejnej súťaže ste odpovedali, že máte za to že sa jedná o nie náročnú zákazku.
Mám za to že umiestnenie vzhľadom na hlučnosť a odvod spalín nie je vhodné. Avšak ak sa aj napriek tomu vysúťaží dodávateľ na základe predloženého výkazu výmer, ako bude riešený problém ktorý môže vzniknúť s nevhodnosti umiestnenia daného zariadenia, ktoré určil obstarávateľ.

Odpoveď:

Ohľadom nevhodnosti umiestnenia generátora je názor subjektívny. Ešte raz pripomíname, že predmetné obstarávanie sa týka zákazky s nízkou hodnotou a predmet plnenia zákazky bol určený spôsobom „Navrhni a postav”, avšak Verejný obstarávateľ požaduje Dielo zrealizovať v zmysle platnej legislatívy s dodržaním STN resp. európskych noriem a požiadaviek verejného obstarávateľa.

Otázky :
Čo ak hluková štúdia, ktorú úspešný uchádzač dá vypracovať uvedie že dané zariadenie s hlučnosťou do 75dBA / 7m nie je možné na danom mieste umiestniť a dané zariadenie už bude objednané ? Alebo ak z hlukovej štúdie bude nutné realizovať odhlučnenie, napr. protihlukovou stenou ktorej náklady môžu byť rádovo v tisíckach EUR ? Budú tieto práce akceptované ako práce naviac?
Alebo bude na odhlučnenie v zmysle hlukovej štúdie nové obstaranie a nemusí byť realizované ?

V zmysle obstarania je požadovaný generátor s predpísanou hlučnosťou a následne hluková skúška. Výsledkom hlukovej skúšky môe byť len informácie kde je aká hlučosť. Zadanie bolo splnené - generátor má deklarovanú hlučnosť a bola zrealizovaná hluková skúška.
Uchádzač nepozná miestne pomery a pokiaľ nie je vypracovaná hluková štúdia nevie kvalifikovane odhadnúť či budú splnené hlukové limity.
Pri spalinovode požaduje obstarávateľ vyvedenie spalinovodu do výšky 1,5m nad strechu budovy
- je možné spalinovod vies po fasáde ?
- je fasáda dostatočne únosná, alebo je potrebné oceniť samonosný systém vedľa fasády
- aká je výška budovy, je k dispozícií dokumentácia?
Káblový výkop popri budove je možné nahradiť káblovou trasou po fasáde vo výške cca 3m od terénu?
V prípade nutnosti výkopu je predpoklad križovania s inými IS ?
Na viaceré otázky, ktoré boli zadané zo strany uchádzačov sa odvolávate na projekt a na projektantov. Tieto profesie uchádzači samozrejme použijú, avšak ich výsledok je nutné už teraz oceniť.
Preto opakovane kladiem otázku či obstarávateľ na NEJEDNOZNAČNÉ zadanie a NEJEDNOZNAČNÝ rozsah predmetu zákazky ( to nie je LEN dodanie náhradného zdroja a položenie na parkovisko ) neuvažuje nad rozdelením predmetu zákazky a to na projekčnú časť, ktorej výsledkom bude jednoznačné riešenie a výkaz výmer potrebných prác a dodávok vrátane hlukovej štúdie a následne obstará dielo podľa danej dokumentácie?

Odpoveď:

Verejný obstarávateľ má za to , že zariadenie s definovanou maximálnou hlučnosťou by nemalo mať hlučnosť vyššiu. Sme názoru, odporúčania, že zdroj by bolo vhodné objednať až po spracovaní projektovej dokumentácie na základe štúdií v prípade, ak ich projektant bude považovať za nutné. Projektant z hľadiska nutnosti dodržania platnej legislatívy a STN navrhne/nenavrhne protihlukové clony. Hluková štúdia by mala predchádzať vypracovaniu projektovej dokumentácie.

Nové obstaranie /resp. zrušenie tohto/ nebude vyhlasované, verejný obstarávateľ predpokladal, že záujemca si za účelom vypracovania precíznej ponuky zrealizuje obhliadku spolu s projektantom aj preto a z dôvodu, že nepozná pomery. Dávame do pozornosti, že záujemca si v rámci obhliadky ním požadované parametre týkajúce sa objektu MsÚ, okolia a osadenie spalinovodu na mieste plnenia preverí, zistí.

Elektro prípojka je uvažovaná popri MsÚ v exteriéri, prierazom k miestnosti 147.

Verený obstarávateľ opakovane oznamuje, že neuvažuje nad rozdelením predmetu zákazky a to na projekčnú časť a realizačnú časť. Otázku naviac prác verejný obstarávateľ riešil vo Vysvetlení č. 2. Máme za to, že ak by verejný obstarávateľ disponoval takým odborným personálom /napr. projektantom, elektrikárom, stavebným personálom atď./ predmetné obstarávanie by nevyhlasoval a túto investičnú akciu by si zrealizoval vo vlastnej réžii.